دونیانین اویدوسو آیین سانیلان‌دان چوخ داها یاش‌لی اولدوغو و تخمینا 4،51 میلیارد ایل اؤنجه اولوشدوغو تعیین اولوندو.
آمریکا لس آنجلس‌دکی کالیفورنیا اونیورسیته‌سی آراشدیرماچی‌لاری، 1971ده‌کی آپولو 14 سفرینده آسترونوت‌لارین آیدان گتیردیگی داش‌لاری آراشدیردی و آیین گونش سیستمی‌نین میدانا گلمه‌سین‌دن 60 میلیون ایل سونرا دوغولدوغونو تاپدی.
ایندییه قدر آیین گونش سیستمین‌دن 100-200 میلیون ایل سونرا میدانا گلدیگی وارساییلیردی.
آراشدیرماچی‌لار، آیین یاشینی تعیین ائتمه‌نین گونش سیستمی‌نین و دونیا کیمی قایا‌لیق پلانت‌لرین میدانا گلمه‌سینی آنلامادا بؤیوک اؤنم داشیدیغینا دقت چکدی.
آپولو 14 ایله آیا گئدن آسترونوت‌لار آلن شپارد و ادگار میشل، 9 ساعات گئچیردیک‌لری آی اوزئیین‌دن 42 کیلوگرام داش و تورپاق نومونه‌سی توپلامیشدی.
شپارد و میشلین دونیایا گتیردیگی داش و تورپاق نومونه‌لرینده زیرکون مینرالینا راست گلینمیشدی.
زیرکون پارچاجیق‌لارینی اورانیم تاریخله‌مه اصولوندان ایستیفاده ائده‌رک آراشدیران آراشدیرماچی‌لار، آیین 4،51 میلیارد یاشیندا اولدوغونو اورتایا چیخاردی.
